Aqshning Ford korporatsiyasi 2020 yilgaqadar elektromobillar ishlab chiqarish sohasiga qo‘shimcha ravishda 4.5 mlrd dollar investitsiya kiritadi. Bu haqda kompaniya tarqatgan matbuot xabarnomasida aytilmoqda. Ford elektromobillar qatoriga 13 model qo‘shib, ularning o‘z assortimentidagi ulushini 2020 yilga kelib 40 foizga yetkazishni rejalashtirmoqda. Shuningdek, 2016 yil oxiriga qadar kompaniya Focus Electric elektromobilining yangi versiyasini ishlab chiqmoqchi; yangi mashina 30 daqiqada 80 foizga quvvatlantirilib, 160 km masofani bosa oladi.